**Тақсимлашга таклиф этилаётган соф фойда, дивидендлар миқдорининг асосланиши, уларнинг жамият дивиденд сиёсатига мувофиқлигининг баҳоланиши,**

**шунингдек, зарурат туғилганда соф фойданинг муайян қисмини жамиятни ривожлантириш эҳтиёжларига йўналтиришнинг**

**ТУШУНТИРИЛИШИ ВА ИҚТИСОДИЙ АСОСЛАНИШИ**

 “BIOKIMYO” АЖ да 2019 йил якуни бўйича **23 373 708 226,70** сўм соф фойда олинган.

“BIOKIMYO” АЖ Кузатув кенгашининг 2021 йил 28 майдаги 17-сонли йиғилиши кун тартибида “Жамиятнинг 2020 молиявий-хўжалик йил якунлари бўйича олган соф фойдасини тақсимлаш ва дивиденднинг миқдорини белгилаш” масаласи кўриб чиқилди ва тегишли қарорлар қабул қилинди.

Ўзбекистон Республикасининг Вазирлар Махкамасининг 2021 йил 30 апрелдаги 79-сон мажлиси устав капиталида 50 фоиз ва ундан ортиқ давлат улуши мавжуд бўлган юридик шахсларнинг 2020 йил якуни бўйича олинган соф фойдасидан дивиденд ва ажратмалар миқдорини белгилаш тўғрисидаги масалага бағишланган бўлиб, давлат бюджети даромадларини ўз вақтида тўлиқ шакллантириш мақсадида устав капиталида 50 фоиз ва ундан ортиқ давлат улуши мавжуд бўлган юридик шахсларнинг 2020 йил якуни бўйича соф фойдасининг 75 фоизи миқдорида дивидендга (ажратмага) йўналтириш тўғрисидаги Ўзбекистон Республикаси Давлат активларини бошқариш агентлиги, Молия вазирлиги, Иқтисодий тараққиёт ва камбағалликни қисқартириш вазирлиги ва Давлат солиқ қўмитаси таклифи маъқулланган.

Баён ижросини таъминлаш мақсадида устав капиталида
 50 фоиз ва ундан ортиқ давлат улуши мавжуд бўлган юридик шахсларнинг 2020 йил якуни бўйича соф фойдасининг 75 фоизини дивидендга йўналтириш, давлат улушига ҳисобланадиган дивидендлар тўловини белгиланган муддатларда амалга ошириш, тўловлар ўз вақтида амалга оширилмаган ҳолларда корхоналар раҳбарларга нисбатан интизомий ва бошқа жазо чоралар кўриш белгиланганлигини инобатга олиб, тегишли қарорларни қабул қилишни таъминлаш зарурлиги таъкидланган.

Жамиятнинг ҳақиқий молиявий аҳволидан, келгусидаги истиқболли режаларидан келиб чиқиб, соф фойдани тақсимлашда дивидендларни тўлашга 75% қисмини йўналтириш, тўлаш муддатларини инобатга олиб, жамиятнинг айланма маблағларини етишмай қолишига, бунинг оқибатида хом-ашё, энергоресурс, солиқ ва иш ҳақини тўлашга маблағлар тўланмай қолишига, йил охиригача модернизация ва реконструкция чора-тадбирлари ижроси амалга оширилмай қолиши маълумот учун қабул қилинган.

Қуйидаги қарорлар қабул қилинди:

Жамиятнинг 2020 йил якунлари бўйича олинган 23 373 708 226,70 сўм соф фойдасини қуйидагича тақсимлаш тавсия қилинсин:

соф фойданинг:

-  17 539 769 600 сўм ёки 75,04 фоиз дивиденд тўлашга;

-  2 337 370 822,67 сўм или 10 фоиз “Инновацион фаолиятни қўллаб-қувватлаш жамғармаси”ни шакллантиришга;

- 467 474 164, 53 сўм ёки 2 фоиз жамият ижро органининг бонус тўловларига

-  3 029 093 639,50 сўм ёки 12,96 фоиз, келгусида жамиятнинг Устав фондини кўпайтириш (капитализация қилиш) мақсадида жамият ишлаб чиқаришини ривожлантиришга йўналтириш.

Бунда бир дона акцияга тўғри келадиган дивиденд миқдори 6 140 сўм.

Дивиденд тўлаш ***пластик карточкаларга пул ўтказиш ҳамда пул кўчириш йўли*** билан қонунчиликда белгиланган муддатларда амалга оширилади.

Давлат улуши бўйича ҳисобланган дивденднинг миқдори 8 945 243 200 сўм бўлиб, унинг 8 497 981 040 сўми тўланадиган қисми ва 447 262 160 сўм солиқ тўловлари эканлиги маълумот учун қабул қилинган.

Жамиятнинг молиявий аҳволини бир меъёрда бўлиш мақсадида Давлат улуши бўйича дивидендларни аванс сифатида тўлаш тавсия қилинган

Ўзбекистон Республикаси Вазирлар Махкамаси томонидан 2021 йил 30 апрелда тасдиқланган 79-сон баёнининг:

**1-бандида** Ўзбекистон Республикаси Давлат активларини бошқариш агентлиги, Молия вазирлиги, Иқтисодий тараққиёт ва камбағалликни қисқартириш вазирлиги ва Давлат солиқ қўмитаси 1-иловада келтирилган давлат корхоналари ҳамда устав капиталида 50 фоиз ва ундан ортиқ давлат улуши мавжуд бўлган юридик шахсларнинг 2020 йил якуни бўйича соф фойдасидан дивидендга давлат улуши бщйича соф фойдасининг 75 фоизи миқдорида йўналтириш тўғрисидаги таклифи маъқулланган.

**3-бандида** жорий йилнинг 1 июлига қадар бошқарув органлари йиғилишларида соф фойдасидан 75 фоизини дивиденд ва ажратмаларга йўналтириш тўғрисидаги акциядорлар (муассислар) умумий йиғилиши қарорларини давлат солиқ органларига тақдим этилиши таъминлаш.

“Инновацион фаолиятни қўллаб-қувватлаш жамғармаси” ни Ўзбекистон Республикаси Вазирлар Махкамасининг “Хўжалик бошқаруви органлари ва йирик давлат корхоналаридаги инновацион фаолиятни қўллаб-қувватлаш жамғармаси тўғрисидаги намунавий низомни тасдиқлаш хақида”ги 2018 йил 12 мартдаги 195-сонли қарорларига мувофиқ соф фойданинг 10 фоизи миқдорида “Инновацион фаолиятни қўллаб-қувватлаш жамғармаси”ни шакллантириш учун йўналтириш белгиланган.

Ушбу тақсимлаш натижасида жамиятнинг тақсимланмаган соф фойдаси хисобида - 7 782 441,75 сўм қолади.